โรคโลหิตจาง มีผลกระทบต่อทารกในครรภ์อย่างไร และการบริหารกล้ามเนื้อบางส่วน ช่วยแก้ปัญหานอนกรนได้หรือไม่?
การขาดธาตุเหล็ก หรือโรคโลหิตจางนั้น เป็นปัญหาด้านโภชนาหารมากที่สดปัญหาหนึ่งในโลก และมีผลกระทบต่อหญิงมีครรภ์จำนวนมาก แต่การวิจัยใหม่แสดง
ผู้เชี่ยวชาญด้านประสาทวิทยาที่มหาวิทยาลัยร็อกเชสเตอร์ ในรัฐนิวยอร์ค อธิบายว่าในช่วงปลายของการตั้งครรภ์จะมีการสร้างเยื่อหุ้มเส้นประสาทในสมองซึ่งเป็นขบวนการที่สมองสร้างโยงใยเส้นประสาท และธาติเหล็กมีความสำคัญอย่างยิ่งต่อกระบวนการสร้างปลอกหุ้มเยื่อเส้นประสาทดังกล่าวดังนั้นหากหญิงมีครรภ์ไม่ได้รับธาตุเหล็กเพียงพอในช่วงปลายของการตั้งครรภ์การสร้างเยื่อปลอกหุ้มเส้นประสาทในสมอง ก็อาจเป็นไปอย่างไม่เหมาะสมเพียงพอกระบวนการดังกล่าวมีความสำคัญต่อการพัฒนาของเด็กทารกในอนาคต นักวิทยาศาสตร์ศึกษาเรื่องนี้ จากการเปรียบเทียบการพัฒนาทางสมอง ของเด็กเกิดไม่ครบกำหนดครบ 80 คน ครึ่งหนึ่งขาดธาตุเหล็ก หรือเป็นโรคโลหิตจาง อีกครึ่งหนึ่ง จากแม่ที่ไม่ได้เป็นโรคนี้ ตามข้อมูลขององค์การอนามัยโลกนั้น หญิงมีครรภ์ราว 30% ในประเทศกำลังพัฒนา ขาดธาตุเหล็กในเลือด หรือเป็นโรคโลหิตจาง อย่างไรก็ตาม สัญชีพ อามิน ผู้เชี่ยวชาญด้านประสาทวิทยา ที่มหาวิทยาลัยร็อกเชสเตอร์เห็นว่า ข้อมูลนั้นเป็นสิ่งส่อแสดงเกี่ยวกับการเป็นโรคโลหิตจาง ในหญิงมีครรภ์ทั่วโลก แต่ในประเทศพัฒนาแล้วนั้นสถาพการณ์อื่นหลายอย่าง อย่างเช่นโรคเบาหวาน ความดันโลหิตสูง การสูบบุหรี่ อาจทำให้การถ่ายทอดธาตุเหล็กจากแม่ต่อทารกในครรภ์ เป็นไปได้น้อยลง ดังนั้นแม้ว่าหญิงมีครรภ์อาจมีธาตุเหล็กเพียงพอ หรือไม่ได้เป็นโรคโลหิตจาง แต่หากอยู่ในสภาพการณ์อย่างที่กล่าวมา ก็อาจทำได้ทารกในครรภ์ได้ธาตุเหล็กไม่เพียงพอด้วยเช่นกัน นักวิจัยจะศึกษาสังเกตเด็กทารกบางคนต่อไป เพื่อดูว่าการขาดธาตุเหล็กจะมีผลอย่างไร และจะก่อปัญหาเมื่อเด็กโตขึ้นหรือไม่ ส่วนเรื่องการนอนกรน เป็นกันในผู้ใหญ่ราว 40%ซึ่งมีผลกระทบถึงคนข้างเคียงด้วย ตอนนี้นักวิจัยในบราซิลพบว่าการออกกำลังบางอย่าง อาจช่วยคนนอนกรน และคนข้างเคียงให้นอนหลับดีขึ้นได้ เจอรัลโด ลอเรนซี่ ฟีลโฮล ที่มหาวิทยาลัยเซาเพาโล เล่าว่าเพื่อของเขาคนหนึ่ง ซึ่งเป็นผู้เชี่ยวชาญด้านการบำบัดการออกเสียง สังเกตเห็นว่า ผู้ป่วยบางคนกรนน้อยลง เมื่อออกกำลังกล้ามเนื้อบริเวณช่องปาก ซึ่งมีการใช้ลิ้นแตะดุน กดเพดานปากแน่นๆ ซ้าๆ เขากับผู้เชี่ยวชาญคนนั้น จึงมาร่วมกันศึกษาผู้ป่วยที่ออกกำลังบริหารช่องปากเป็นประจำ การออกกำลังบริหารกล้ามเนื้อบริเวณช่องปากดังกล่าวไม่ยาก สามารถทำได้ แม้ขณะขับรถ โดยเฉพาะเวลารถติด ทำให้ได้ประมาณวันละ 30 นาที ไม่จำเป็นว่าต้องให้ได้ครบ 30 นาทีในคราวเดียว ปราฏกว่าผู้ที่ทดลองทำการบริหารช่องปากแบบนี้บอกว่า นอนกรนน้อยลงราว 30%